**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar saņemtajiem sporta organizāciju finansējuma pieprasījumiem pamatfunkciju (programmu) īstenošanai, starptautisku sporta sacensību organizēšanai Latvijā, kā arī Latvijas sportistu dalībai starptautiskās sporta sacensībās, piešķirot šiem mērķiem valsts budžeta līdzekļus 622`716 EUR, tādejādi nodrošinot kvalitatīvu programmu īstenošanu, starptautisko sporta sacensību organizēšanu Latvijā, kā arī sekmīgu Latvijas sportistu dalību starptautiskās sporta sacensībās.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība piešķirt papildu valsts budžeta līdzekļus nodibinājumam “Latvijas Olimpiešu sociālais fonds”, biedrībai „Latvijas Volejbola federācija”, biedrībai „Latvijas Handbola federācija”, biedrībai „Latvijas Riteņbraukšanas federācija”, biedrībai “Latvijas Slēpošanas federācija” un biedrībai “Latvijas Jātnieku federācija” (turpmāk kopā arī – nodibinājums un Federācijas), lai segtu izdevumus, kas saistīti ar programmu īstenošanu, starptautisku sporta sacensību organizēšanu Latvijā, kā arī Latvijas sportistu dalību starptautiskās sporta sacensībās.
2. Latvijas Nacionālās sporta padomes 2019.gada 5.jūnija sēdē (prot Nr.3 3.§, 3.4. un 3.5. apakšpunkts) nolemtais.
3. Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izglītības un zinātnes ministrija (turpmāk – Ministrija) ir saņēmusi: (1) nodibinājuma “Latvijas Olimpiešu sociālais fonds” (turpmāk – LOSF) 2019.gada 15.maija vēstuli Nr.2-5/19 par līdzfinansējuma piešķiršanu 353`370 EUR apmērā, lai segtu izdevumus, kas saistīti ar papildu finansējums Latvijas Olimpiskās vienības (turpmāk – LOV) sportistu un to treneru pabalstu izmaksai;(2) biedrības „Latvijas Volejbola federācija” (turpmāk – LVF) 2019.gada 7.maija vēstuli Nr.1-3/89 par līdzfinansējuma piešķiršanu 150`000 EUR apmērā, lai segtu izdevumus, kas saistīti ar Pasaules kausa izcīņas (3\*) posma pludmales volejbolā sarīkošanu Jūrmalā;(3) biedrības „Latvijas Handbola federācija” (turpmāk – LHF) 2019.gada 15.maija vēstuli Nr.19/32 par līdzfinansējuma piešķiršanu 75`681 EUR apmērā, lai segtu izdevumus, kas saistīti ar Latvijas vīriešu handbola izlases dalību 2020.gada Eiropas čempionāta kvalifikācijas turnīrā Nīderlandē un kvalifikācijas turnīra spēles organizēšanā Valmierā;(4) biedrības „Latvijas Riteņbraukšanas federācija” (turpmāk – LRF) 2019.gada 28.marta vēstuli Nr.48 par līdzfinansējuma piešķiršanu 40`000 EUR apmērā, lai segtu izdevumus, kas saistīti ar Baltijas daudzdienu velobrauciena “*Baltic Chain Tour*” Latvijas posma sarīkošanu;(5) biedrības „Latvijas Slēpošanas federācija” (turpmāk – LSF) 2019.gada 30.maija vēstuli Nr.60/19 par līdzfinansējuma piešķiršanu 68`270 EUR apmērā, lai segtu izdevumus, kas saistīti ar Pasaules čempionāta rollerslēpošanā sarīkošanu Madonā;(6) biedrības „Latvijas Jātnieku federācija ” (turpmāk – LJF) 2019.gada 3.jūnija vēstuli Nr.1-10/20 par līdzfinansējuma piešķiršanu 82`200 EUR apmērā, lai segtu izdevumus, kas saistīti ar Pasaules kausa Centrāleiropas zonas posma sacensību šķēršļu pārvarēšanā sarīkošanu Kleistos.Jautājums par atbalstu nodibinājuma un Federāciju finanšu pieprasījumiem tika izskatīts Latvijas Nacionālās sporta padomes (turpmāk – Padome) 2019.gada 5.jūnija sēdē (prot Nr.3 3.§), uzklausot arī nodibinājuma un Federāciju pārstāvjus. Padome pieņēma zināšanai (prot Nr.3 3.§ 3.2.apakšpunkts) Ministrijas sniegto informāciju, ka, nosakot iespējamā valsts līdzfinansējuma apmēru nacionālas nozīmes starptautisku sporta sacensību organizēšanai Latvijā, ir piemērota vienota pieeja – no kopējiem sacensību organizēšanas izdevumiem izslēdzot administratīvās un mārketinga izmaksas, atbalstīta līdzfinansējuma piešķiršana 30% apmērā. Padome, uzklausot Ministrijas ziņojumu par saņemtajiem papildus finanšu pieprasījumiem, kā arī, atbalstot ierosināto pieeju valsts līdzfinansējuma apmēra noteikšanai, nolēma (prot Nr.3 3.§ 3.4.apakšpunkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai līdz 622`716 EUR, tai skaitā: 353`370 EUR pārskaitīšanai LOSF, 129`000 EUR pārskaitīšanai LVF, 39`025 EUR pārskaitīšanai LHF, 15`540 EUR pārskaitīšanai LRF, 37`281 EUR pārskaitīšanai LSF un 48`500 EUR pārskaitīšanai LJF, lai segtu izdevumus, kas saistīti ar programmu īstenošanu, starptautisku sporta sacensību organizēšanu Latvijā, kā arī Latvijas sportistu dalību starptautiskās sporta sacensībās.Ministrijas rīcībā nav nepieciešamie līdzekļi 622`716 EUR apmērā, kas būtu novirzāmi programmu īstenošanai, starptautisku sporta sacensību organizēšanai Latvijā, kā arī Latvijas sportistu dalībai starptautiskās sporta sacensībās. Visi finanšu līdzekļi 2019.gadam valsts budžeta programmas 09.00.00 „Sports” apakšprogrammā 09.09.00 „Sporta federācijas un sporta pasākumi”, apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā”, 09.17.00 „Dotācija komandu sporta spēļu izlašu nodrošināšanai” un 09.21.00 „Augstas klases sasniegumu sports”, kuru mērķi atbilst nodibinājuma un Federāciju iesniegtajiem papildus finansējuma pieprasījumiem, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz Ministrijai tiesības samazināt līguma summu tikai tad, ja tiek izdarīti grozījumi likumā “Par valsts budžetu 2019.gadam”, vai sporta federācijas (organizācijas) neievēro pielīgtās saistības). Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa. Izvērtējot nodibinājuma un Federāciju finanšu pieprasījumus valsts budžeta līdzfinansējumam, Ministrijas ieskatā kā neparedzētu gadījumu un vienlaikus arī kā valstiski īpaši nozīmīgu pasākumu var klasificēt LOSF finanšu pieprasījumu, jo, plānojot 2019.gada budžeta izdevumus, nebija zināms, ka mainīsies to LOV vasaras un ziemas sporta veidu sportistu skaits, kas izpildīs noteiktos kritērijus dalībai LOV sastāvā, kā arī to, ka sportisti, kuri kvalificēsies dalībai LOV sastāvā, sasniegs augstāka līmeņa sportiskos rezultātus, līdz ar to iegūstot tiesības saņemt LOSF izmaksātos ikmēneša pabalstus LOV sportistiem un viņu treneriem. Vasaras (2019./2020.gada) sezonas sastāvs tika noteikts 2018.gada decembrī, savukārt ziemas (2019./2020.g.) 2019.gada aprīlī. Pie esošajiem LOSF piešķirtajiem budžeta līdzekļiem, pie palielināta pabalstu saņēmēju skaita un pie palielināta pabalsta kopējā apmēra līdz gada beigām izveidotos deficīts 353`370 EUR apmērā, kā rezultātā, ja nebūtu iespējams piešķirt papildus valsts budžeta līdzekļus minētā deficīta segšanai, būtu jāpieņem lēmums par pabalsta apmēra samazināšanu visiem LOV sportistiem, kas negatīvi ietekmētu LOV sportistu gatavošanos 2020.gada Vasaras Olimpiskajām spēlēm Tokijā un 2022.gada Ziemas Olimpiskajām spēlēm Pekinā. Kā valstiski īpaši nozīmīgu pasākumu šo finanšu pieprasījumu var klasificēt, ņemot vērā faktu, ka Latvijas sportistu dalība Ziemas un Vasaras Olimpiskajās spēlēs ir valstiski nozīmīgs pasākumus, turklāt valsts labāko sportistu individuālajos olimpiskajos sporta veidos sagatavošanu dalībai Olimpiskajās spēlēs paredz arī Sporta likuma 10.panta 10.daļa. Stabils un prognozējams finansējums ir viens no pamatnosacījumiem, lai nodrošinātu sekmīgu sportistu sagatavošanu dalībai Olimpiskajās spēlēs. Tāpat, izvērtējot Federāciju finanšu pieprasījumus valsts budžeta līdzfinansējumam, Ministrijas ieskatā kā valstiski īpaši nozīmīgu pasākumu var klasificēt: 1. LHF finanšu pieprasījumu: Latvijas vīriešu handbola izlasei 2020.gada Eiropas čempionāta kvalifikācijas turnīrā ir atlikušas divas spēles – 2019.gada 16.jūnijā izbraukumā Nīderlandē ar Nīderlandes izlasi un 2019.gada 12.jūnijā mājas spēle Valmierā ar Slovēnijas izlasi. Uzvaru gadījumā Latvijas izlase pirmo reizi tās pastāvēšanas vēsturē kvalificēsies 2020.gada Eiropas čempionāta finālturnīram. Papildus ir norādāms, ka 2020.gada Eiropas čempionātā tiks izcīnītas ceļazīmes dalībai 2020.gada Vasaras Olimpiskajās spēlēs. Atbalsts nepieciešams kvalitatīvam sagatavošanās procesam (treniņu apstākļi, medicīna, apdrošināšana, ar ārvalstu komandējumu saistīti izdevumi) un sacensību organizatorisko izdevumu segšanai; (2) LRF finanšu pieprasījumu: Ņemot vērā to, ka Baltijas valstu daudzdienu velobrauciens sākas Igaunijā un noslēdzas Lietuvā, šķērsojot arī Latviju, tādējādi simbolizējot 1989.gadā izveidoto Baltijas ceļu, no sacensību nepārtrauktības un sekmīgas norises aspekta ir svarīga tieši Latvijas posma organizācija. Baltijas valstu daudzdienu velobrauciens ir iekļauts arī Starptautiskās riteņbraukšanas federācijas (UCI) kalendārā, līdz ar to nepārtraukta sacensību norise ir prestiža jautājums un LRF saistības pret Igauniju un Lietuvu; (3) LVF finanšu pieprasījumu: Pasaules kausa izcīņas (3\*) posma pludmales volejbola sacensībās startēs arī Latvijas labākie pludmales volejbolisti un sacensībās varēs iegūt arī reitinga punktus, pēc kuriem tiek noteikts dalībnieku sastāvs Olimpiskajām spēlēm Tokija 2020; (4) LSF finanšu pieprasījumu: Būtiski ir uzsvērt, ka slēpošanas un biatlona kompleksa “Smeceres sils” attīstībā ir ieguldīti valsts budžeta līdzekļi, lai trase atbilstu starptautisko sporta federāciju prasībām. Sporta bāzes atbilstība prasībām bija arī viens no priekšnosacījumiem tiesību iegūšanai pasaules čempionāta rollerslēpošanā sarīkošanā. Atbalsts pasaules čempionāta rollerslēpošanā sarīkošanai Madonā ļaus rekonstruētajai trasei atgriezties starptautiskajā apritē; (5) LJF finanšu pieprasījumu: Pasaules kausa Centrāleiropas zonas posma sacensības šķēršļu pārvarēšanā ir Olimpisko spēļu disciplīna, t.sk. sacensībās varēs iegūt arī reitinga punktus, pēc kuriem tiek noteikts dalībnieku sastāvs Olimpiskajām spēlēm Tokija 2020.

Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu ministrija pieprasījumu apropriācijas pārdalei no programmas “Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai 622`716 EUR pārskaitīšanai nodibinājumam un Federācijām, lai segtu izdevumus, kas saistīti ar kvalitatīvu programmu īstenošanu, starptautisko sporta sacensību organizēšanu Latvijā, kā arī sekmīgu Latvijas sportistu dalību starptautiskās sporta sacensībās. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar nodibinājumu un Federācijām. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **622 716** | **0** | **0** | **0** | **0** | **0** |
| 2.1. valsts pamatbudžets | *0* | *622 716* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 622 716** | **0** | **0** | **0** | **0** | **0** |
| 3.1. valsts pamatbudžets | *0* | *- 622 716* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 622 716 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt sākotnējās ietekmes novērtējuma ziņojuma (anotācijas) pielikumā „Detalizēts aprēķins pieprasījumam no valsts budžeta programmas „Līdzekļi neparedzētiem gadījumiem””, kā arī pievienotajos paskaidrojošos materiālos (nodibinājuma un Federāciju vēstulēs, kā arī sākotnējās un aktualizētajās ieņēmumu – izdevumu tāmes, t.sk. valsts budžeta līdzfinansējumam).Rīkojuma projekts paredz atbalstīt valsts budžeta līdzekļu piešķiršanu 622`716 EUR apmērā, tai skaitā:1. 353`370 EUR pārskaitīšanai nodibinājumam „Latvijas Olimpiešu sociālais fonds”, lai nodrošinātu pabalstu izmaksu Latvijas Olimpiskās vienības sportistiem un treneriem;
2. 129`000 EUR pārskaitīšanai biedrībai „Latvijas Volejbola federācija”, lai segtu izdevumus, kas saistīti ar Pasaules kausa posma pludmales volejbolā sarīkošanu Latvijā no 2019.gada 21.augusta līdz 2019.gada 25.augustam;
3. 48`500 EUR pārskaitīšanai biedrībai „Latvijas Jātnieku federācija”, lai segtu izdevumus, kas saistīti ar Pasaules kausa Centrāleiropas zonas posma sacensību šķēršļu pārvarēšanā organizēšanu Latvijā no 2019.gada 24.jūlija līdz 2019.gada 28.jūlijam;
4. 39`025 EUR pārskaitīšanai biedrībai „Latvijas Handbola federācija”, lai segtu izdevumus, kas saistīti ar Latvijas vīriešu handbola izlases dalību 2020.gada Eiropas čempionāta kvalifikācijas ciklā;
5. 37`281 EUR pārskaitīšanai biedrībai „Latvijas Slēpošanas federācija”, lai segtu izdevumus, kas saistīti ar Pasaules čempionāta rollerslēpošanā organizēšanu Latvijā no 2019.gada 7.augusta līdz 2019.gada 11.augustam;
6. 15`540 EUR pārskaitīšanai biedrībai „Latvijas Riteņbraukšanas federācija” euro, lai segtu izdevumus, kas saistīti ar Baltijas valstu daudzdienu velobrauciena “Baltic Chain Tour” Latvijas posma organizēšanu 2019.gada 25.augustā.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre I.Šuplinska

Randohs 67047982

kaspars.randohs@izm.gov.lv